Búið er að skreyta skólann okkar hátt og lágt og allir komnir í jólagírinn . Nú í síðustu kennsluvikunni fyrir jól hefur verið mikið um dýrðir bæði hjá nemendum og starfsfólki . Síðastliðinn þriðjudag var rauður dagur og jólamatur í mötuneyti skólans . Þá borðuðu nemendur og starfsmenn saman í salnum og sáu nemendur í 7. bekk m.a. um að aðstoða við að reiða fram eftirréttinn og fleira . Stífar æfingar hafa farið fram víðsvegar um skólann en nemendur í 7. bekk munu bjóða upp á glæsilega skemmtidagskrá á tveimur jólaskemmtunum sem fram fara á morgun föstudag . Að sjálfsögðu verður jólaguðspjallið á sínum stað en það eru nemendur 4. bekkja sem verða í aðalhlutverki þar . Munum að jólin snúast ekki um að vera búin að ,, Öllu " , hamast við að gera og græja heldur að njóta samveru , kósýheit og kertaljós .